《行行且游猎篇》
清代·李锴

青丝络头金盘陀，男儿须用好马驮，南山麋鹿苦不多。

左马右马随手获，前者丽龟后折骼。归来买醉长安肆，封侯自是寻常事。

自来马上不读书，偶然识得刀头字。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。